Dana 20. novembra, studenti Ekonomskog fakulteta u Brčkom nastavili su svoje učešće u COWEB projektu, ovog puta na regionalnom nivou. U okviru ove faze projekta, naši studenti će sarađivati sa kolegama iz Kosova (University for Business and Technology) i Albanije (EPOKA University). Cilj nastavka projekta je da studenti nauče kako efikasno raditi u timovima, čak i kada dolaze iz različitih država i govornog područja.

Na početku aktivnosti, studenti su se upoznali s načinom rada u platformi Microsoft Teams, s kojom već imaju iskustva. Nakon toga, podijeljeni su u timove, a svakom timu su dodijeljeni e-tutori koji će ih pratiti i pružati podršku u slučaju poteškoća tokom realizacije projekta.

Projekat će trajati do januara 2025. godine, kada će studenti prezentovati svoje radove i time će se izvršiti evaluacija njihovih radova.



